નવી દિલ્હી: 2019ની લોકસભા ચૂંટણી પહેલા હજુ સુધી મોદી સરકાર સામે મહાગઠબંધનનું સ્વરૂપ તૈયાર નથી થયું અને એક સંભવિત પાર્ટનરે તેનાથી દૂર રહેવાનું જણાવી દીધું છે. એ સંભવિત પાર્ટનરનું નામ છે અરવિંદ કેજરીવાલ. આમ આદમી પાર્ટીના સંયોજકે હરિયાણામાં જાહેરાત કરી કે તેમની પાર્ટી 2019માં ભાજપની સામે મહાગઠબંધનનો ભાગ નથી. કેજરીવાલે તેની પાછળના તર્ક પણ જણાવ્યા છે. રાજ્યસભાના ઉપસભાપતિની ચૂંટણી માટે AAPનો સંપર્ક ન કરવાને લઈને ગઈકાલ સુધી પાર્ટીના નેતા રાહુલ ગાંધીની ટીકા કરી રહ્યા હતા અને આજે કેજરીવાલે પાર્ટીનું સ્ટેન્ડ જ એક રીતે ક્લિયર કરી દીધું.